ΚΑΝΟΝΙΣΜΟΣ (ΕΟΚ) αριθ. 413/76 ΤΗΣ ΕΠΙΤΡΟΠΗΣ της 25ης Φεβρουαρίου 1976 περί της μειώσεως των προθεσμιών κατά τη διάρκεια των οποίων ορισμένα προϊόντα σιτηρών δύνανται να παραμείνουν υπό τα τελωνειακά καθεστώτα της εκ των προτέρων πληρωμής των επιστροφών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Οικονομικής Κοινότητος,
τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975, περί κοινής οργανώσεως αγοράς στον τομέα των σιτηρών(1), όπως τροποποιήθηκε από τον κανονισμό (ΕΟΚ) αριθ. 3058/75(2), και ιδίως το άρθρο 16 παράγραφος 6,
Εκτιμώντας:
ότι, το άρθρο 3, παράγραφος 3, και το άρθρο 4 παράγραφος 2 του κανονισμού (ΕΟΚ) αριθ. 1957/69 της Επιτροπής της 30ής Σεπτεμβρίου 1969, περί των συμπληρωματικών διατυπώσεων εφαρμογής που αφορούν τη χορήγηση επιστροφών κατά την εξαγωγή επί των προϊόντων που υπάγονται σε ένα καθεστώς ενιαίας τιμής(3), καθορίζουν τις προθεσμίες κατά τη διάρκεια των οποίων τα προϊόντα μπορούν να παραμείνουν υπό τα καθεστώτα που προβλέπονται στα άρθρα 2 και 3 του κανονισμού (ΕΟΚ) αριθ. 441/69 του Συμβουλίου της 4ης Μαρτίου 1969, περί καθορισμού των γενικών συμπληρωματικών κανόνων για τη χορήγηση επιστροφών κατά την εξαγωγή για τα προϊόντα που υπάγονται σε ένα καθεστώς ενιαίας τιμής και εξάγονται αυτούσια ή υπό μορφή ορισμένων εμπορευμάτων που δεν υπάγονται στο παράρτημα II της συνθήκης(4), όπως τροποποιήθηκε τελευταία από τον κανονισμό (ΕΟΚ) αριθ. 1181/72(5)- ότι σύμφωνα με το άρθρο 5 του κανονισμού (ΕΟΚ) αριθ. 1957/69, οι προθεσμίες αυτές μπορούν να περιορισθούν, αφού ληφθούν υπόψη τα χαρακτηριστικά των προϊόντων ή εμπορευμάτων, προς αποφυγή δυσκολιών στις αγορές-
ότι η πείρα έδειξε ότι οι προθεσμίες που σήμερα εφαρμόζονται μπορούν να επιφέρουν δυσκολίες σε ό,τι αφορά τα σιτηρά που υπάγονται στην κλάση 11.07 του κοινού δασμολογίου- ότι ως εκ τούτου πρέπει να περιορισθούν οι προθεσμίες αυτές για τα εν λόγω προϊόντα, ώστε να ανταποκριθούν προς τη διάρκεια ισχύος των πιστοποιητικών εξαγωγής που απομένει μέχρι της ημερομηνίας που θα υποβληθούν σε ένα από τα καθεστώτα τελωνειακού ελέγχου που προβλέπονται στα άρθρα 2 και 3 του κανονισμού (ΕΟΚ) αριθ. 441/69-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για τα προϊόντα που υπάγονται στις κλάσεις 10.01 A και 10.03 του κοινού δασμολογίου, τα οποία πρόκειται να μεταποιηθούν σε προϊόντα που υπάγονται στην κλάση 11.07 του κοινού δασμολογίου, το άρθρο 3, παράγραφος 3, τελευταίο εδάφιο, πρώτη περίπτωση του κανονισμού (ΕΟΚ) αριθ. 1957/69 δεν εφαρμόζεται.
Εν τούτοις, στην περίπτωση που η εφαρμογή του άρθρου 3, παράγραφος 3 υπό α) του εν λόγω κανονισμού θα είχε σαν αποτέλεσμα να υπαχθούν τα προϊόντα που προβλέπονται στο προηγούμενο εδάφιο στο καθεστώς τελωνειακού ελέγχου εντός προθεσμίας μικρότερης από ένα μήνα, η προθεσμία παρατείνεται επί ένα μήνα.
Άρθρο 2
1. Κατά παρέκκλιση των διατάξεων του άρθρου 4 παράγραφος 2 του κανονισμού (ΕΟΚ) αριθ. 1957/69, η προθεσμία που προβλέπεται στην παράγραφο αυτή για τα προϊόντα που υπάγονται στην κλάση 11.07 του Κοινού Δασμολογίου, περιορίζεται στην περίοδο ισχύος του πιστοποιητού εξαγωγής, η οποία απομένει μέχρι της ημερομηνίας κατά την οποία τα προϊόντα θα υποβληθούν στο εν λόγω καθεστώς τελωνειακού ελέγχου εφ' όσον η περίοδος αυτή είναι κατώτερη των έξη μηνών.
2. Στην περίπτωση που η εφαρμογή της προηγουμένης παραγράφου θα οδηγούσε σε προθεσμία υποβολής υπό το εν λόγω τελωνειακό καθεστώς μικρότερη από ένα μήνα, η προθεσμία αυτή παρατείνεται επί ένα μήνα.
Άρθρο 3
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εν τούτοις, ο παρών κανονισμός δεν εφαρμόζεται για τα προϊόντα που υπάγονται πριν από την έναρξη ισχύος του σε ένα από τα καθεστώτα της εκ των προτέρων πληρωμής της επιστροφής που προβλέπεται από τον κανονισμό (ΕΟΚ) αριθ. 441/69.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 25 Φεβρουαρίου 1976.